# Med Hamsun i klasserommet


Hva er den nøyaktige sammenhengen mellom Hamsuns litteratur, hans ideer og hans person?

Når vi skal jobbe med Knut Hamsun, er det mange måter å vinkle opplegget på. En måte som ofte vekker både engasjement og nysgjerrighet, er å begynne med den politiske og ideologiske Hamsun.

**Del 1: Introduksjon**

7. mai 1945, dagen før Norges frigjøring fra tyskerne, skrev den norske forfatteren Knut Hamsun en nekrolog om Adolf Hitler i aftenutgaven av den nazifiserte *Aftenposten.* Hamsun var en verdenskjent forfatter og nobelprisvinner i litteratur, men også nazist og antisemitt.

1. Les nekrologen Hamsun skrev til Hitler ved hans død (se under):
2. Diskuter deretter ordlyden i nekrologen. Hvilke holdninger ligger til grunn for Hamsuns synspunkter?
3. Presenter deretter kort Hamsuns forfatterskap: De meste kjente romanene, Nobelprisen og resepsjonshistorien (måter verkene har blitt mottatt og tolket over tid)



*Foto: Aftenposten AS*

**Del 2: Hamsuns ideologiske synspunkter**

Les korte utdrag fra *Sult, Pan* og/eller *Markens Grøde*

1. Finner dere spor etter tvilsomme og nazistiske holdninger i tekstutdragene? Vis i så fall til hvor og forklar hvorfor.
2. Diskuter hvorvidt Hamsuns ideologiske synspunkter står i veien for forfatterskapet hans. Kan vi lese Hamsun som en av våre største forfattere, eller bør vi la være?

## Del 3: Fire veier til verket – om lesemåter

## Teksten

Knut Hamsuns novelle «Livets røst». Leses høyt i klassen.

<http://www.nb.no/nbsok/nb/2d01776d91b7fa7a38c53fe7d375e4d9?index=1#163>

**Oppgave**

1. Dere får tildelt hver deres lesemåte (se under)
2. Sett dere inn i hva lesemåten går ut på og hvordan dere skal nærme dere teksten med disse «lesebrillene»
3. Analyser novellen med deres lesemåte
4. Lag en kort presentasjon (3-4 minutter) som skal holdes for de andre på gruppa
5. Etter at alle har presentert, skal dere drøfte dere fram til hvilke lesemåter (i prioritert rekkefølge 1-4) som gir best forståelse av novellen og begrunne hvorfor
6. Prioriteringene drøftes i en klassesamtale

**Lesemåter**

#### Nærlesning (nykritikk)

<http://www.nrk.no/nyheter/kultur/lesekunst/teorier/1941030.html>

Spørsmål til teksten:

* Hva handler teksten om (motiv og tema)?
* Hvordan er spenningskurven?
* Hva slags virkemidler er det i teksten, og hva slags funksjon har de? Finnes det for eksempel ord og bilder som skaper flertydighet?
* Finnes det konflikter i teksten?
* Hvilke spørsmål reiser teksten?

#### Marxistisk lesemåte

<https://www.nrk.no/kultur/marxismen_-litteraturen-avslorer-maktforhold-1.538441>

Spørsmål til teksten:

* Finnes det ideologiske tendenser, som syn på hva som anses som rett moral, politikk eller religion? Kommer disse tendensene til uttrykk, direkte eller indirekte?
* Hvem blir tildelt makt, og hvem har ikke makt i teksten? Hvem har høy og lav status i miljøet?
* Blir makten og statusen utnyttet på noe vis? Og hvordan går det i så fall utover noen?
* Hvilke forestillinger knyttes til bestemte yrkes- eller samfunnsgrupper?

#### Feminisme

<http://www.nrk.no/nyheter/kultur/lesekunst/teorier/1941381.html>

Spørsmål til teksten:

* Er det forskjell på kjønnene, og hvordan fremstilles det i teksten?
* Ligger det bestemte verdier og holdninger i teksten som kan relateres til kjønn og makt?
* Ligger kjønnsrollene nedfelt i selve teksten, eller er det snarere leseren som er preget av kjønnsrolletenkning?
* Preges teksten av forfatterens kjønn? Hvordan ser du det?

#### Psykoanalyse

<http://www.nrk.no/nyheter/kultur/lesekunst/teorier/1924429.html>

Spørsmål til teksten:

* Styres personene i teksten til en viss grad av ubevisste ønsker og drifter? Hva består disse av og hvordan kommer disse til syne?
* Er det tegn til at personene i teksten opplever en indre konflikt mellom egne drifter og samfunnets normer? Beskriv hvordan, og si noe om hvordan de forholder seg til denne konflikten.